1 priedas


DEKLARACIJOS APIE STATYBOS UŽBAIGIMĄ / PASKIRTIES KEITIMĄ PARENGIMO, EKSPERTINIO TVIRTINIMO IR REGISTRAVIMO PASLAUGŲ PIRKIMO

TECHNINĖ SPECIFIKACIJA

1. Perkamos statybos užbaigimo procedūrų organizavimo paslaugos (toliau – Paslaugos). Jos teikiamos vadovaujantis Lietuvos Respublikos statybos įstatymu, statybos techniniais reglamentais ir kitais galiojančiais teisės aktais. Paslaugos atliekamos pagal Perkančiosios organizacijos poreikį ir atskirus užsakymus. Statybos užbaigimo procedūros organizavimo paslaugos reikalingos statinio (ar statinių) statybos užbaigimui įteisinti ir statybos užbaigimo deklaracijai patvirtinti IS „Infostatyba“.
2. Perkamų paslaugų rūšys, preliminarūs paslaugų kiekiai bei jų suteikimo terminai:

	Eil. Nr.
	Paslaugos pavadinimas
	Preliminarus kiekis (1 vienetas (unikalus Nr.))
	Paslaugų atlikimo terminas nuo užsakymo ir visų dokumentų pateikimo dienos

	2.1.
	Statybos užbaigimo deklaracijos ekspertinio tvirtinimo organizavimas
	15*
	20 darbo dienų

	2.2.
	Pakartotinis ekspertinio vertinimo organizavimas
	4*
	20 darbo dienų 

	2.3.
	Pažymos apie statinio (-ių) statybą be nukrypimų nuo esminių statinio projekto sprendinių rengimo ir tvirtinimo organizavimas
	5*
	20 darbo dienų

	2.4.
	Kitos nenumatytos paslaugos, konsultacijos  
	180
	Sutartinis


* Nurodyti preliminarūs kiekiai nėra įsipareigojimas užsakyti Paslaugas ir gali kisti priklausomai nuo faktinio Perkančiosios organizacijos poreikio.

3. Paslaugos teikiamos pagal poreikį ir gali būti teikiamos visoje Lietuvos Respublikos teritorijoje. 
4. Paslaugos turi būti teikiamos vadovaujantis:
4.1. Lietuvos Respublikos statybos įstatymo;
4.2. STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Nebaigto statinio registravimas ir perleidimas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ ;
4.3. STR 1.06.01:2016 „Statybos darbai. Statinio statybos techninė priežiūra“;
4.4. STR 1.04.04:2017 „Statinio projektavimas, projekto ekspertizė“;
4.5. LR teisės aktais, reglamentuojančiais statinio ekspertizės atlikimą;
4.6. Kitais susijusiais teisės aktų ir norminių dokumentų reikalavimais.
5. Pasikeitus šios Techninės specifikacijos 4 punkte nurodytiems teisės aktams, be atskiro papildomo susitarimo, šalys vadovausis paslaugų atlikimo metu galiojančių teisės aktų redakcija.
6. Užsakomos Paslaugos objektu laikomas vienas nekilnojamojo turto kadastrinis vienetas (pastatas ar statinys), turintis atskirą unikalų numerį, nurodytą Perkančiosios organizacijos pateiktame užsakyme.
7. Paslaugų teikėjas privalo:
7.1. Organizuoti statybos užbaigimo deklaracijos ekspertinį patvirtinimą IS „Infostatyba“ sistemoje, įvertinant statinį tiek, kiek tai priskirtina ekspertinio patvirtinimo kompetencijai pagal galiojančius teisės aktus:
- statinio atitiktį statinio projektui ir jo sprendiniams;
- statinio atitiktį esminiams statinio reikalavimams;
- statybos metu atliktų darbų atitikimą norminių dokumentų reikalavimams;
- pateiktų dokumentų (projektinė dokumentacija, atliktų darbų aktai, bandymų protokolai, deklaracijos ir kt.) pakankamumą ir tinkamumą.
7.2. Esant poreikiui, organizuoti pakartotinį ekspertinį vertinimą. Pakartotinis ekspertinis vertinimas atliekamas po trūkumų šalinimo kaip integrali statybos užbaigimo deklaracijos ekspertinio patvirtinimo dalis. Šio vertinimo terminas – 20 darbo dienų nuo užsakymo pateikimo.
7.3. Organizuoti pažymos apie statinio (-ių) statybą be nukrypimų nuo esminių statinio projekto sprendinių rengimą ir tvirtinimą IS „Infostatyba“ sistemoje, įvertinant statinį tiek, kiek tai priskirtina ekspertinio patvirtinimo kompetencijai pagal galiojančius teisės aktus:
- statinio atitiktį statinio projektui ir jo sprendiniams;
- statinio atitiktį esminiams statinio reikalavimams;
- statybos metu atliktų darbų atitikimą norminių dokumentų reikalavimams;
- pateiktų dokumentų (projektinė dokumentacija, atliktų darbų aktai, bandymų protokolai, deklaracijos ir kt.) pakankamumą ir tinkamumą.  
7.4. Konsultuoti perkančiąją organizaciją:
- dėl galimų trūkumų šalinimo;
- dėl papildomų dokumentų ar veiksmų, reikalingų statybos užbaigimui.

8. Reikalavimai paslaugų teikėjui: Netaikomi.
9. Perkančiosios organizacijos atstovas Paslaugas užsako raštu arba elektroniniu paštu / tekstiniu pranešimu, nurodydamas Paslaugos objektą, paslaugos tipą ir užsakymo priežastį. Perkančiosios organizacijos turima dokumentacija perduodama Tiekėjo paskirtam Paslaugos vykdytojui nedelsiant, bet ne vėliau kaip per 5 (penkias) darbo dienas nuo užsakymo pateikimo dienos.
10. Tiekėjas, įvykdęs užsakymą, pateikia Perkančiajai organizacijai statybos užbaigimo deklaraciją ADOC formatu, pasirašytą kvalifikuotu elektroniniu parašu.
11. Į Paslaugų kainą įskaičiuojamos visos Tiekėjo patirtos išlaidos, įskaitant kelionių, transporto ir kitos Paslaugų tinkamam atlikimui reikalingos sąnaudos, kai Paslaugos atliekamos be atskiros vietinės statinio apžiūros. Vietinė statinio apžiūra, kai ji reikalinga ir užsakoma kaip atskira paslauga pagal šios Techninės specifikacijos 2 punkto 4 papunktį, apmokama atskirai. Papildomi mokėjimai už užsakytas Paslaugas negalimi.
12. Tiekėjas atsako už suteiktų Paslaugų kokybę Lietuvos Respublikos teisės aktų nustatyta tvarka. Nustačius ekspertinio patvirtinimo trūkumus, atsiradusius dėl Tiekėjo veiksmų ar neveikimo, Tiekėjas privalo Perkančiosios organizacijos nurodytu terminu neatlygintinai ištaisyti visus nustatytus trūkumus ir parengti naujus dokumentus. Ši nuostata netaikoma tais atvejais, kai trūkumai atsirado dėl Perkančiosios organizacijos pateiktų neteisingų ar neišsamių duomenų arba projektinių ar statybos sprendinių, nepriskirtinų ekspertinio patvirtinimo apimčiai. Jeigu Tiekėjas per nustatytą ar suderintą terminą trūkumų neištaiso, Perkančioji organizacija turi teisę užsakyti trūkumų šalinimą iš kito tiekėjo ir patirtas išlaidas išsiieškoti iš Tiekėjo teisės aktų nustatyta tvarka.
13. Perkančioji organizacija paaiškina, kad jei šioje techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė, tai daroma tik paslaugos, proceso, prekės, tiekimo šaltinio apibūdinimo tikslu ir potencialus tiekėjas gali siūlyti lygiavertę prekę, paslaugą, procesą ir (ar) tiekimo šaltinį nurodytajam techninėje specifikacijoje.

________________________
